Ramon S. Arong

Sa panuigon nga 63, si Ramón Sumagang Arong, wa na magdahom nga may katumanan pa ang iyang mga damgo nga mamahimong usa ka hingpit nga magsusulat sanglit gihiktan siyag maayo sa iyang panginabuhi diha sa aseras uban sa kapikas sa kinabuhi nga si Fidela Tirol diin namaligya silag sigarilyo, mantalaan, magasin ug mga komiks.

Nasakpan si Ramon sa mga sakop sa BATHALAD sa dalan Colon ug dihadiha gidasig sa pagpadayon sa pagpanulat. Misamot ang iyang kaikag ug kadasig sa dihang nasakop siya sa naasoyng pundok sa mga magsusulat kaniadtong Abril 1989. Sulod sa tulo ka tuig gikan sa iyang pagpasakop sa BATHALAD, napatikan siyag mga balak, sugilanon ug mga komiks, wala pay labot sa daghan niyang mga Gitikgitik ug mga Pulongbay.

Suliran ba ang pagka magsusulat bisag wala makatiwas sa pagtungha bisan sa hayskol? Alang kang Ramon, dili kini suliran tungod kay igo lamang siyang nakatiwas sa elementarya sa iyang lungsod sa Cordova, Sugbo kaniadtong 1937.

Reperensiya:
 Lunhawng Hangin, 1993

Mga Pilipinong magsusulat
Mga Sugboanon